text: Konkursen er nu officiel
  05 november 2012 kl. 08.22
  Der er mandag afsagt konkursdekret over Tønder Bank, så bestyrelsen for banken fratræder.
  I forlængelsen af den dramatiske nedtur for Tønder Bank er der mandag afsagt konkursdekret over banken i skifteretten.
  Det oplyser Tønder Bank til Københavns Fondsbørs.
  Banken har selv indgivet konkursbegæring i sagen. Bankens bestyrelse fratræder i forbindelse med konkursdekretet, oplyses det.
  Skifteretten har udpeget advokat Boris Frederiksen fra Kammeradvokaten som kurator i forbindelse med konkursboets behandling.
  